374 C. PLINII HIST. NAT. LIB. XXXV. 



Sandaraca. 



XXIL Sandaracam et ochram Juba tradit in insula 

 Rubri maris Topazo nasci : inde nunc pervehuntur ad 

 nos. Sandaraca quomodo fieret, diximus. Fit et adulte- 

 rina ex cerussa in fornace cocta. Colos esse dbet flam- 

 meus. Pretium in libras , asses quini. 



Sandyx. 



XXIII. Haec si torreatur, aequa parte rubrica admixta , 

 sandycem facit. Quamquam animadverto Virgilium exi- 

 stimasse herbam id esse, illo versu : 



Sponte sua sandyx pascentes vestiet agnos. 



Pretium in libras, dimidium ejus, quod sandaracae. Nec 

 sunt alii duo colores majoris ponderis. 



Syricum. 



XXIV. Inter factitios est et syricum , quo minium 

 sublini diximus. Fit autem sinopide et sandyce mixtis. 



Atramentum. 



XXV. Atramentum quoque inter factitios erit, quam- 

 quam est et terra geminae originis. Aut enim salsuginis 

 modo mant, aut terra ipsa sulphurei coloris ad hoc 

 probatur. Inventi sunt pictores, qui e sepulcris carbones 



